《秋日登楼客次怀张覃进士》
宋代·潘阆

闻说飘零亦异乡，登楼吟望益悲凉。
当时欲别言难尽，他日相悲话更长。
蝉噪水村千万树，雁过云岫两三行。
明朝策蹇还无定，空倚危栏到夕阳。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。